Lyt til lydbogen "Rasmus Seebach underbetaler litauere, Martin fuppede Alex, og Søren Espersen..." , af Radio24syv på Bookmate
Rasmus Seebach underbetaler litauere, Martin fuppede Alex, og Søren Espersen...
I første time taler vi om Morten Lindberg, som blev bisat i lørdags. Og så er det kommet frem, at Martin Jørgensen fuppede Alexandra fra millioner før de blev skilt i 2015. Rasmus Paludan er blevet ufrivillig fundraiser for Dansk Flygtningehjælp. Uwe Max Jensen er blevet hyret til at lave Mogens Glistrups portræt, der skal hænge på Christiansborg. Og så er krammeterapeut, Per Brændgaard, blevet frikendt for voldtægt.
I anden time taler vi om Rasmus Seebach, som bruger underbetalte litauere til at bygge sit millionprojekt. Blogger Marie Meier reklamerer velvilligt for det syriske regime, og influencer Julia Sofia reklamerer for homofjendske Dubai - kort tid før hun udnævnes til årets LGBT-person. Søren Espersen er blevet youtuber og er med på en telefon for at forklare hvorfor. Og så har superrige franskmænd og amerikanere indsamlet næsten én milliard dollars til genopbygning af Notre Dame.
Ditte Okman er vært, og i panelet sidder journalist på ugebladet Her & Nu, Nikolaj Vraa, direktør i Impact Tv, Thomas Heurlin, forsidefrue, Janni Ree, og chefrådgiver, Anne Kirstine Cramon.